233

|}
## Dr Alemannechrieg
* I de römische Provinze nördlech vo den Alpe, Rääzie und Obergermanie, isch Chrieg.
* Grossi Gruppe vo Germaane chöme über e Limes, dr Main und d Donau is römische Gebiet; me dänkt, es sige d Alemanne gsi, wo s Land bis an Rhy agryffen und usplündere; vermuetlich sind au d Germanestämm, wo Hermunduure und Chatte heisse, drby gsi.
* S Tor vom Limes z Dalkinge wird kabut gmacht.
* I de römische Militärlaager am Limes sind nume no Hilfstruppe stazioniert, wil dr Kaiser Severus Alexander fäärn die römische Legioone vo Germanie füre Chrieg im Oschte vom Rych wägg befole het. I dr Feschtig Osterburken sind Elzbrittone stazioniert. So glingt s de Alemanne, die Militärpöschte a dr Gränze z erobere. Es paar Kaschtell wärde vo den Alemanne uusplünderet und vilecht au kabut gmacht, so d Saalburg, und au s grosse Kaschtell Oschterburke, Holzhuuse, Kempten (*Cambodunum*), Weissenburg (*Biriciana*) und anderi Kastell, vilecht au die vo Pfünz (*Vetoniana*), vo Degerfeld und vo Ruffenhausen.
* Im Neckertal und bis zum Bodesee flüchte d Lüüt vor de alemannische Schaare; me weiss das hüt, wil me a vilnen Oort bi Uusgrabige Münzschetz gfunde het, wo öper i säbem Joor vrgrabe het. So Gältfünd, wo vermuetlich i dere Krysezyt in Bode cho sind, git’s öppe us Theilenhofen, Dambach, Weissenburg, Gunzenhausen, bim Kaschtell Osterburken und bi dämm vo Oberflorstadt. Fünd mit anderne Metallsache bi Ruffenhausen und Straubing.
* Au i dr römische Stadt Lopodunuum (em hütige Ladenburg) git’s archäologischi Spuure, wo vom ene Überfall i säbere Zyt chönnte züüge.
* Me dänkt, sit dere schwäre Stöörig sig d Wirtschaft i däm Teil vo dr Provinz Obergermanie immer wie meh zämebroche.
* Dr römisch Kaiser Severus Alexander, wo grad vo Sürie nach em Chrieg mit de Perser uf Rom zrugg cho isch, macht sech ufe Wääg uf Germanie zum dört dr Chrieg gäge d Alemanne z organisiere.
* Z Mainz (*Mogontiacum*) isch s Laager vo dr 22. römische Legioon, si heisst *Legio XXII Primigenia Alexandriana Pia Fidelis*.
* I dr Provinz Räzie isch im Lager *Castra Regina* (em hütige Rägeschburg) die dritti Legion vo dr römischen Armee, d *Legio III Italica Concors Severiana.*
* Am Harzhorn (im spötere Sachse) chunt s öppe ane 233 oder gly drufabe zum ene Kampf zwüsche de Röömer und den Germane *(öppen ane 233)*.

## Was isch suscht no bassiert?
* Dr Pontianus isch Bischof vo Rom.
* Dr Filosoof Porphyrios chunt uf d Wält.
* Dr chinesisch Gschichtschryber Chen Shou chunt uf d Wält.
* Es isch Chrieg zwüsche de Röömer und de Perser.

## Literatur
* Claudia Theune: *Germanen und Romanen in der Alemannia. Strukturveränderungen aufgrund der ärchäologischen Quellen vom 3. bis zum 7. Jahrhundert.* Berlin 2004. ISBN 3-11-017866-4.
* Hans-Peter Kuhnen (Hrsg.): *Gestürmt – Geräumt – Vergessen? Der Limesfall und das Ende der Römerherrschaft in Südwestdeutschland.* Württembergisches Landesmuseum, Stuttgart 1992, ISBN 3-8062-1056-X.
* Philipp Filtzinger (Hrsg.): *Die Römer in Baden-Württemberg.* 3. Auflage. Theiss, Stuttgart 1986, ISBN 3-8062-0287-7
* Yann Le Bohec: *Die römische Armee. Von Augustus zu Konstantin den Großen.* Stuttgart 1993, ISBN 978-3-515-06300-5.
* Rainer Wiegels: *Zu den Heeresformationen Roms an Rhein und oberer Donau in der Zeit des Alexander Severus und Maximinus Thrax.* In: Klio 96, 2014, S. 93–143.

## Weblink

## Fuessnoote